CELEX: 62017CA0069
Language: bg
Date: 2018-09-12 00:00:00
Title: Дело C-69/17: Решение на Съда (седми състав) от 12 септември 2018 г. (преюдициално запитване от Curtea de Apel Bucureşti — Румъния) — Siemens Gamesa Renewable Energy România SRL, с предишно наименование Gamesa Wind România SRL/Agenţia Naţională de Administrare Fiscală — Direcţia Generală de Soluţionare a Contestaţiilor, Agenţia Naţională de Administrare Fiscală — Direcţia Generală de Administrare a Marilor Contribuabili (Преюдициално запитване — Данъчни въпроси — Данък върху добавената стойност (ДДС) — Право на приспадане — Покупки, направени от данъчнозадълженото лице, обявено за „неактивно“ от данъчната администрация — Отказ на правото на приспадане — Принципи на пропорционалност и неутралитет на ДДС)

12.11.2018   
            
            
               BG
            
            
               Официален вестник на Европейския съюз
            
            
               C 408/14
            
         
      Решение на Съда (седми състав) от 12 септември 2018 г. (преюдициално запитване от Curtea de Apel Bucureşti — Румъния) — Siemens Gamesa Renewable Energy România SRL, с предишно наименование Gamesa Wind România SRL/Agenţia Naţională de Administrare Fiscală — Direcţia Generală de Soluţionare a Contestaţiilor, Agenţia Naţională de Administrare Fiscală — Direcţia Generală de Administrare a Marilor Contribuabili
      (Дело C-69/17) (1)
      
      ((Преюдициално запитване - Данъчни въпроси - Данък върху добавената стойност (ДДС) - Право на приспадане - Покупки, направени от данъчнозадълженото лице, обявено за „неактивно“ от данъчната администрация - Отказ на правото на приспадане - Принципи на пропорционалност и неутралитет на ДДС))
      (2018/C 408/15)
      Език на производството: румънски
      
         Запитваща юрисдикция
      
      Curtea de Apel Bucureşti
      
         Страни в главното производство
      
      
         Жалбоподател: Siemens Gamesa Renewable Energy România SRL, с предишно наименование Gamesa Wind România SRL
      
         Ответници: Agenţia Naţională de Administrare Fiscală — Direcţia Generală de Soluţionare a Contestaţiilor, Agenţia Naţională de Administrare Fiscală — Direcţia Generală de Administrare a Marilor Contribuabili
      
         Диспозитив
      
      Директива 2006/112/ЕО на Съвета от 28 ноември 2006 година относно общата система на данъка върху добавената стойност, изменена с Директива 2010/45/ЕС на Съвета от 13 юли 2010 г., и по-специално членове 213, 214 и 273 от нея, трябва да се тълкува в смисъл, че не допуска национална правна уредба като разглежданата в главното производство, която позволява на данъчната администрация да откаже на данъчнозадължено лице, извършило придобивания през периода, в който идентификационният му номер по ДДС е деактивиран поради непредставяне на данъчни декларации, правото на приспадане на ДДС по тези придобивания, упражнено чрез подадени декларации по ДДС или издадени фактури след реактивиране на идентификационния му номер, само поради това че тези придобивания са направени в периода на неактивност, при условие че са изпълнени материалноправните изисквания и правото на приспадане не е използвано с цел измама или злоупотреба.
      
         (1)  ОВ C 144, 8.5.2017 г.